CELEX: 32011R0868
Language: mt
Date: 2011-08-31 00:00:00
Title: Regolament ta’ Implimentazzjoni tal-Kummissjoni (UE) Nru 868/2011 tal- 31 ta’ Awwissu 2011 dwar l-awtorizzazzjoni tal-preparazzjoni tal- Lactobacillus plantarum (DSM 21762) u tal-preparazzjoni tal- Lactobacillus buchneri (DSM 22963) bħala addittivi tal-għalf għall-ispeċi tal-annimali kollha  Test b’relevanza għaż-ŻEE

1.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 226/2
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 868/2011
   tal-31 ta’ Awwissu 2011
   dwar l-awtorizzazzjoni tal-preparazzjoni tal-Lactobacillus plantarum (DSM 21762) u tal-preparazzjoni tal-Lactobacillus buchneri (DSM 22963) bħala addittivi tal-għalf għall-ispeċi tal-annimali kollha
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment tal-annimali u r-raġunijiet u l-proċeduri għall-għoti ta’ din l-awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, l-applikazzjonijiet ġew sottomessi għall-awtorizzazzjoni tal-preparazzjoni tal-Lactobacillus plantarum (DSM 21762) u tal-preparazzjoni tal-Lactobacillus buchneri (DSM 22963). Dawk l-applikazzjonijiet kienu akkumpanjati bid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjonijiet jikkonċernaw l-awtorizzazzjoni tal-preparazzjoni tal-Lactobacillus plantarum (DSM 21762) u tal-preparazzjoni tal-Lactobacillus buchneri (DSM 22963) bħala addittivi tal-għalf għall-ispeċi tal-annimali kollha, li għandhom jiġu klassifikati fil-kategorija tal-addittivi "addittivi teknoloġiċi".
            
         
               (4)
            
            
               L-Awtorità Ewropea dwar is-Sigurta fl-Ikel ("l-Awtorità"), fl-opinjoni tagħha tal-15 ta' Marzu 2011 (2), ikkonkludiet li l-Lactobacillus plantarum (DSM 21762) ma għandux effett ta' ħsara fuq is-saħħa tal-annimali, is-saħħa tal-bniedem jew l-ambjent, u li din il-preparazzjoni għandha l-potenzjal li ttejjeb il-produzzjoni tal-ħżin tal-ħaxix mill-foraġġi kollha billi tnaqqas il-pH u żżid il-preservazzjoni tal-materja niexfa. L-Awtorità tqis li wara t-tqegħid fis-suq ma hemmx bżonn ta' ħtiġijiet speċifiċi ta’ monitoraġġ. Hija vverifikat ukoll ir-rapport dwar il-metodu ta’ analiżi tal-addittivi fl-għalf imressaq mil-Laboratorju Komunitarju ta’ Referenza stabbilit bir-Regolament (KE) Nru 1831/2003.
            
         
               (5)
            
            
               L-Awtorità Ewropea dwar is-Sigurta fl-Ikel ("l-Awtorità"), fl-opinjoni tagħha tas-7 ta' April 2011 (3), ikkonkludiet li l-Lactobacillus buchneri (DSM 22963) ma għandux effett ta' ħsara fuq is-saħħa tal-annimali, is-saħħa tal-bniedem u l-ambjent, u li din il-preparazzjoni għandha l-potenzjal li ttejjeb il-produzzjoni tal-ħżin tal-ħaxix billi żżid il-produzzjoni ta' aċidu aċetiku. L-Awtorità tqis li wara t-tqegħid fis-suq ma hemmx bżonn ta' ħtiġijiet speċifiċi ta’ monitoraġġ. Hija vverifikat ukoll ir-rapport dwar il-metodu ta’ analiżi tal-addittivi fl-għalf imressaq mil-Laboratorju Komunitarju ta’ Referenza stabbilit bir-Regolament (KE) Nru 1831/2003.
            
         
               (6)
            
            
               L-evalwazzjoni tal-preparazzjoni tal-Lactobacillus plantarum (DSM 21762) u tal-preparazzjoni tal-Lactobacillus buchneri (DSM 22963) turi li l-kondizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, huma sodisfatti. Konsegwentement, l-użu ta’ dawn il-preparazzjonijiet għandu jiġi awtorizzat kif speċifikat fl-Anness ma' dan ir-Regolament.
            
         
               (7)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjonijiet speċifikati fl-Anness, li jifformaw parti mill-kategorija ta’ addittivi "addittivi teknoloġiċi" u mill-grupp funzjonali "addittivi tal-ħżin tal-ħaxix", huma awtorizzati bħala addittivi fin-nutrizzjoni tal-annimali suġġetti għall-kondizzjonijiet stipulati f’dak l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, il-31 ta’ Awwissu 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  EFSA Journal 2011; 9(3):2113.
   
      (3)  EFSA Journal 2011; 9(4):2138.
   
      ANNESS
      
                  Numru ta' identifikazzjoni tal-addittiv
               
               
                  L-isem tad-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija ta' annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħrajn
               
               
                  Tmiem il-perjodu ta' awtorizzazzjoni
               
            
                  CFU /kg ta' materjal organiku
               
            
                  
                     Kategorija ta’ addittivi teknoloġiċi. Grupp funzjonali: additivi tal-ħżin tal-ħaxix.
                  
               
            
                  1k2071
               
               
                  —
               
               
                  
                     Lactobacillus plantarum (DSM 21762)
               
               
                  
                               
                           
                           
                              
                                 Kompożizzjoni tal-addittiv:
                              
                              Preparazzjoni tal-Lactobacillus plantarum (DSM 21762) li jkollha minimu ta' 5 × 1011 CFU/g ta' addittiv
                           
                        
                               
                           
                           
                              
                                 Karatterizzazzjoni tas-sustanza attiva:
                              
                              
                                 Lactobacillus plantarum (DSM 21762)
                           
                        
                               
                           
                           
                              
                                 Metodu analitiku
                                  (1)
                              
                              
                                           
                                       
                                       
                                          L-enumerazzjoni: Metodu tat-tferrigħ: EN 15787
                                       
                                    
                                           
                                       
                                       
                                          Identifikazzjoni: Elettroforeżi bil-Ġell f'Kamp Pulsat (PFGE).
                                       
                                    
                        
               
                  L-ispeċi tal-annimali kollha
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u t-taħlita minn qabel, indika t-temperatura li fiha għandu jinħażen, u kemm jista' jdum maħżun.
                           
                        
                              2.
                           
                           
                              Id-doża minima tal-addittiv tista' tiġi adattata meta użata ma' mikroorganiżmi oħrajn bħala addittivi tal-ħżin tal-ħaxix.
                           
                        
                              3.
                           
                           
                              Għas-sikurezza: huwa rakkomandat li tintuża protezzjoni għall-imnifsejn u par ingwanti waqt li jkun qed jiġi mmaniġġjat.
                           
                        
               
                  il-21 ta' Settembru 2021
               
            
                  1k2072
               
               
                  —
               
               
                  
                     Lactobacillus buchneri (DSM 22963)
               
               
                  
                               
                           
                           
                              
                                 Kompożizzjoni tal-addittiv:
                              
                              Preparazzjoni tal-Lactobacillus buchneri (DSM 22963) li jkollha minimu ta' 5 × 1011 CFU/g ta' addittiv
                           
                        
                               
                           
                           
                              
                                 Karatterizzazzjoni tas-sustanza attiva:
                              
                              
                                 Lactobacillus buchneri (DSM 22963)
                           
                        
                               
                           
                           
                              
                                 Metodu analitiku
                                  (1)
                              
                              
                                           
                                       
                                       
                                          L-enumerazzjoni:
                                       
                                    
                                           
                                       
                                       
                                          Metodu tat-tferrigħ EN 15787
                                       
                                    
                                           
                                       
                                       
                                          Identifikazzjoni: Elettroforeżi bil-Ġell f'Kamp Pulsat (PFGE)
                                       
                                    
                        
               
                  L-ispeċi tal-annimali kollha
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u t-taħlita ta' qabel, indika t-temperatura li fiha għandu jinħażen, u kemm jista' jdum maħżun.
                           
                        
                              2.
                           
                           
                              Id-doża minima tal-addittiv tista' tiġi adottata meta użata ma' mikroorganiżmi oħrajn bħala addittivi tal-ħżin tal-ħaxix.
                           
                        
                              3.
                           
                           
                              Għas-sikurezza: huwa rakkomandat li tintuża protezzjoni għall-imnifsejn u par ingwanti waqt li jkun qed jiġi mmaniġġjat.
                           
                        
               
                  il-21 ta' Settembru 2021
               
            
         (1)  Dettalji tal-metodi analitiċi huma disponibbli fl-indirizz li ġej tal-Laboratorju Komunitarju ta' Referenza: http://irmm.jrc.ec.europa.eu/EURLs/EURL_feed_additives/Pages/index.aspx